Source: http://kulcsprogram.blog.hu/?token=40bce8225b49d059bb62ff8094adbb3b
Timestamp: 2017-06-24 10:13:17
Document Index: 11305901

Matched Legal Cases: ['Bíróság ', 'Bíróság ', 'bíróság ', 'Bíróság ', 'bíróság ', 'Bíróság ']

Mi a KULCSprogram? Célunk, hogy az értelmi fogyatékos emberek önállóan élhessenek - nem mint intézménylakók, hanem mint teljes jogú polgárok és a közösség megbecsült tagjai.	Keresés
céljaink (20)
cselekvőképesség (10)
éfoész (25)
együttélés (6)
ensz egyezmény (8)
intézmények (21)
kitagolás (20)
kockázatok (8)
kormányzati stratégia (5)
lakók (16)
lakók képzése (16)
lakóotthon (3)
megnyitó (10)
önérvényesítés (7)
segítő képzés (10)
szabályok normák (3)
szociális háló (6)
tamogatott donteshozatal (6)
támogatott lakhatás (24)
tapolca (34)
tapolcai lakás (16)
Kulcsos fiúk
2014.10.09. 09:49
Szólj hozzá!	Kulcsos fiúk
2014.08.27. 13:59
Szólj hozzá!	ÉFOÉSZ
2013.11.15. 11:26
Felléptünk a Veszprém Megyei ÉFOÉSZ csoportjával a Budapesti Állatkertben Szeptember23.-án a Sérült Gyermekek napján. Facebook
2013. szeptember 18.-án a lesencetomaji intézményben vettünk részt a hagyományos szüreti mulatságon, ahol szüreteltünk, ettünk, táncoltunk. Facebook
2013.11.15. 09:49
2013.09.13. 15:41
2012.02.14. 16:16
Akarata ellenére, jogi segítség nélkül élt egy bulgáriai szociális intézményébe zárva az a férfi, akinek keresete kapcsán elsőként fordult elő, hogy hasonló ügyben az országot elmarasztaló ítéletet hozott a legfelsőbb európai emberi jogi bíróság. Mérföldkőnek számít a pszicho-szociális és értelmi fogyatékossággal élő emberek számára az Európai Emberi Jogi Bíróság legmagasabb fórumának (ECtHR) lépése: elsőként ítéltek el egy országot, amiért szociális intézményben, bezárva tartottak valakit. A Bíróság megállapította: a Fogyatékossággal Élő emberek Jogainak Európai Egyezményébe (ECHR) ütközött, hogy a bulgáriai férfit 7 éven át egészségtelen, emberi életre alkalmatlan helyen való tartózkodásra kényszerítették, valamint hogy a hazai jogszabályok nem orvosolták sérelmét. A bíróság másik lényeges kérdésben is elmarasztalta Bulgáriát: miután a férfit részlegesen gondnokság alá helyezték, a gondnoka beleegyezésére lett volna szükség ahhoz, hogy fellépjen a cselekvőképtelenségéből adódó korlátozások ellen. Ezért a Bíróság egyhangúlag úgy találta, hogy az eljárás nem csak az Egyezmény 1., 4. és 5. paragrafusába ütközött, de a férfinek a 6. paragrafusban rögzített tisztességes eljáráshoz való joga is sérült. A férfit az MDAC (a Mentális Fogyatékossági Érdekvédő Központ), a bulgáriai Helsinki Bizottság és a londoni székhelyű Interights képviselte. Az ítélet és a bíróság hozzáfűzött indoklása jól mutatja, a nemzetközi jog egyre nagyobb hangsúlyt helyez a fogyatékos emberek jogi autonómiájára, így elkerülhetetlen, hogy az államok végre kidolgozzák a befogadó közösségben való élet biztosításának jogi alternatíváit."Bulgáriának felül kell vizsgálnia a cselekvőképesség korlátozásait szabályozó törvényeit és összhangba kell hoznia a nemzetközi joggal és a Bíróság ítéletével úgy, hogy az érintett személyek támogatást kaphassanak döntéseik meghozatalához, ahelyett hogy elveszik tőlük a döntéshez való jogot” – hangsúlyozta az ügy kapcsán Oliver Lewis, az MDAC ügyvezető igazgatója.
2012.02.06. 14:58
A fogyatékos embereket ellátó bentlakásos tömegintézményeket le kell bontani - erről már milliószor írtunk, például itt, itt és itt.Itt pedig megírtuk, amikor kormánydöntés született a kitagolás elindításáról.Végre az ehhez szükséges konkrét lépések is elindultak: megszületett a TIOP 3.4.1. pályázat a férőhelyek átalakításáról, amelyről itt elérhető minden információ.Bízunk benne, hogy a pályázat közül viták és hosszú várakozás után most végre elindul valami, és hamarosan valósággá válhat a legfőbb cél: a méltó, emberi lakókörülmények megteremtése.Kép forrása: passzivhaz-magazin.hu
Szólj hozzá!	Címkék: intézmények céljaink kitagolás	ÉFOÉSZ
2012.01.23. 10:05
Társadalmi integráció a művészet által - milyen száraz is lenne ez a cím, és mégis, mennyire igaz, mennyire működőképes ez a módszer. Az önkifejezés közelebb visz az önállósághoz, és közelebb visz a világhoz is. Ezt bizonyítja a tavalyi egyik Göllesz Viktor-ösztöndíjasunk édesanyjának levele, amit itt az önállóság egy újabb elemét felvillantva osztunk meg:Kedves Éfoész Csapat!Nagy szeretettel köszöntjük Önöket! Remek új évet kívánunk Dáviddal! Megint nem voltam biztos abban, hogy lehetőségük lesz-e az ösztöndíj második felét is biztosítani számunkra, de végre megérkezett! Nézzék el nekem, hogy félve költöttem a mégoly nemes cél érdekében is, anyagi lehetőségeim miatt.Izgalmas vállalkozás volt a cd felvétel, és sok buktató volt az elképzeléseinkben. Szembesültünk azzal, hogy ő egész más ritmusban énekel, mint ahogy a zenei kíséret azt megkövetelné. Így csak róla szól ez a cd, de rendkívül élveztük. Dávid hűen követte az instrukciókat, és ő maga is instruálta magát a felvételek közepette, nagyokat nevettünk. Többször neki kellett futni, mert volt, hogy a megfázás/nátha hiúsította meg a produkciót, de megérte. Persze megint előadták - a karácsonyi előkészületek között - a Dzsungel könyvét is a "Deckettő" nap szervezésében.Mivel szerepeltünk a gyülekezet előtt is és elmondtuk, hogy miről szól ez az ösztöndíj, felkérték, hogy a gyerekcsoportok karácsonyi cd-jén is énekeljen. Nagyszerű visszajelzéseket kaptunk. Egyre többen merik megszólítani Dávidot, és sok gratulációt zsebel be.Ez az ötlet - ami az ösztöndíj alapötlete - valóban közelebb visz minket a világhoz, közvetlenebbé válnak az emberi kapcsolataink.Tehát izgalmas évvégénk volt és örömünk óriási, hogy lehetőséget adtak nekünk erre!Üdvözlettel: mi Facebook
Szólj hozzá!	Címkék: művészet integráció szülők önállóság éfoész	Következő oldal »